John Kerry nominiran kasno sinoć, večeras formalno prihvata nominaciju Demokrata za predsjedničkog kandidata - 2004-07-30
Za večeras, John Kerry je obećao iznenadjenje. Demokrati, i ne samo oni to očekuju sa nestrpljenjem.
Večeras će, zadnjeg dana konvencije, kako se očekuje John Kerry prihvatiti nominaciju Demokrata za predsjednika Sjedinjenih Država. Kasno sinoć, njega su delegati konvencije formalno nominirali, a danas oko 5 sati na konvenciji će se ponovo pojaviti John Edwards kako bi formalno prihvatio nominaciju za potpredsjendičkog kandidata. Prilagodjavanje medijima i želja da se dopre do što većeg broja potencijalnih glasača utiču i na raspored obraćanja kjljučnih igrača. John Kerry, dolazeći jučer, simbolično, brodom u rodni Boston, je rekao da sa nestrpljenjem i radošću očekuje da sa amerikancima podjeli svoju viziju kako Ameriku učiniti snažnijom kod kuće i poštovanijom u inostranstvu. To je moto cijele konvencije, koja protiče u nezapamćenom jedinstvu demokrata usmjerenom jedinom cilju - preuzimanju Bijele kuće od George W. Busha. Za večeras, John Kerry je obećao iznenadjenje. Demokrati, i ne samo oni to očekuju sa nestrpljenjem. Prema onome što do sada najavljuju iz njegovog štaba, služenje Johna Kerrya u Vietnamu biće jako naglašeno. Bivši senator Max Clelenad, koji je u Vijetnamu izgubio ruku i obje noge, predstaviće Johna Kerrya, dok će prije njega, o karakteru i liderskim osobinama gospodina Kerrya, govoriti Kerryev suborac iz Vijetnama, pripadnik Delta snaga, Jim Rassman kojem je John Kerry spasio život u Vijetnamu. Konvenciji će se obratiti i Kerryeve kćerke, Alexandra i Vanessa, kao i njegov posinak Chris, sin Teresse Heinz Kerry i njenog prvog muža, tragtično poginulog senatora iz Pannsylvanie, Johna Heinza. Od drugih večerašnjih govornika da spomenemo, bivšeg državnog sekretara, Madalaine Albright, senatora iz Delaware-a Joe Bidena, bivšeg Zapovjednika NATO-a i predsjedničkog kandidata Wesley Clarka, zatim potpredsjendičkog kandidata demokrata na izborima 2000-te, senatora iz Connecticuta, Joe Libermana. Na kraju je, naravno, predvidjena velika svečanost zatvaranja Konvencije, koja ima primarni cilj pridobijanja birača na platformi - Jači kod kuće, poštovaniji u svijetu.